**Мемлекеттік қызмет алу үшін «Азаматтар үшін үкімет» мемлекеттік бірлестік арқылы альтернативтік негізде ұсынылатын салықтық өтініштер тізімі**

Қазақстан Республикасының қаржы министрлігі бұйрығына сәйкес 08.12.2015ж. №630 және Қазақстан Республикасы инвестициялар және даму бойынша министрлік 09.12.2015ж. №1189 «Азаматтар үшін үкімет» мемлекеттік бірлестік арқылы альтернативтік негізде ұсынылатын, келесі салықтық өтініштер тізімі бекітілген:

1. Дара кәсіпкерді есептік тіркеу;
2. Жекеше нотариусты, жеке сот орындаушысын, адвокатты, кәсіби медиаторды есептік тіркеу;
3. Салық төлеушілерді тіркеу;
4. Жекелеген қызмет түрлерін жүзеге асыратын салық төлеушіні есептік тіркеу;
5. Электрондық салық төлеуші ретінде тіркеу есебі;
6. Мұнай өнімдерінің жекелеген түрлерін өндірушілерге (импорттаушыларға), сондай-ақ акцизделетін өнімдердің кейбір түрлерін, авиациялық отын мен мазут өндірушілер мен импорттаушылардың тауарларына дербес сәйкестендіру нөмірін (ДСН-код) беру;
7. Әкімшінің (уақытша әкімшінің, оңалтуды, уақытша және банкроттықты басқарушының) қызметін жүзеге асыру құқығы бар адамдарды тіркеу;
8. Темекі өнімдерінің өндірісіне лицензия беру;
9. Этил спиртінің өндірісіне лицензия беру;
10. Алкоголь өнімінің өндірісіне лицензия беру;
11. Алкоголь өнімін өндіру аумағында оны сақтау және көтерме саудада сату жөніндегі қызметті қоспағанда, алкоголь өнімін сақтауға және көтерме саудада сатуға лицензия беру;
12. Алкоголь өнімін өндіру аумағында оны сақтау және бөлшек саудада сату жөніндегі қызметті қоспағанда, алкоголь өнімін сақтауға және бөлшек саудада сатуға лицензия беру;
13. Салық берешегінің, міндетті зейнетақы жарналары, міндетті кәсіптік зейнетақы жарналары мен әлеуметтік аударымдар бойынша берешегінің жоқ (бар) екендігі туралы мәліметтер, салық міндеттемесін, сондай-ақ міндетті зейнетақы жарналарын, міндетті кәсіптік зейнетақы жарналарын есептеу, ұстап қалу және аудару, әлеуметтік аударымдарды есептеу және төлеу бойынша міндеттемелерді орындау бойынша бюджетпен есеп айырысулардың жай-күйі туралы дербес шоттан көшірме беру;
14. Қазақстан Республикасындағы көздерден алынған табыстардың және ұсталған (төленген) салықтардың сомасы туралы анықтама беру;
15. Қазақстан Республикасының резинденттігін растау;
16. Салық есептілігін табыс етуді тоқтата тұру (ұзарту, қайта бастау);
17. Салық есептілігін қабылдау;
18. Салық есептілігін керi қайтарып алу;
19. Салықтардың, бюджетке төленетін басқа да міндетті төлемдердің, өсімпұлдардың, айыппұлдардың төленген сомаларын есепке жатқызуды және қайтаруды жүргізу;
20. Салық және (немесе) өсiмпұлдар төлеу жөніндегі салық міндеттемесін орындау мерзімдерін өзгерту;
21. Салық салу объектілерінің және (немесе) салық салумен байланысты объектілердің орналасқан жері бойынша тіркеу есебі;
22. Кеден одағы шеңберінде тауарлардың экспорты (импорты) кезінде салықтық нысандарды қабылдау;
23. Әкімшінің (уақытша әкімшінің, оңалтушы, уақытша және банкроттықты басқарушының) қызметін жүзеге асыру құқығына үміткер адамдардың біліктілік емтиханын өткізу;
24. Қазақстан Республикасы Қаржы министрлігінің құрылымдық бөлімшелерінен және (немесе) олардың аумақтық бөлімшелерінен шығатын ресми құжаттарға апостиль қою.

ҚР ҚМ МКК сайтында салықтық өтініштер нысандары орналастырылған.